Dana Vollmer

| Mitalit | Mitalit | Mitalit |  |
| --- | --- | --- | --- |
|  Dana Vollmer |  Dana Vollmer |  Dana Vollmer |  |
Maa:   Yhdysvallat
Naisten uinti
|  Olympialaiset  |  Olympialaiset  |  Olympialaiset  |  |
|  Kultaa | Ateena 2004 | 4×200 m vapaauinti |  |
|  Kultaa | Lontoo 2012 | 100 m perhosuinti |  |
|  Kultaa | Lontoo 2012 | 4×200 m vapaauinti |  |
|  Kultaa | Lontoo 2012 | 4×100 m sekauinti |  |
|  Kultaa | Rio 2016 | 4×100 m sekauinti |  |
|  Hopeaa | Rio 2016 | 4x100 m vapaauinti |  |
|  Pronssia | Rio 2016 | 100 m perhosuinti |  |
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Melbourne 2007 | 4×200 m vapaauinti |  |
|  Kultaa | Shanghai 2011 | 100 m perhosuinti |  |
|  Kultaa | Shanghai 2011 | 4×100 m sekauinti |  |
|  Kultaa | Barcelona 2013 | 4×100 m sekauinti |  |
|  Hopeaa | Melbourne 2007 | 4×100 m vapaauinti |  |
|  Hopeaa | Melbourne 2007 | 4×100 m sekauinti |  |
|  Hopeaa | Rooma 2009 | 4×200 m vapaauinti |  |
|  Hopeaa | Shanghai 2011 | 4×100 m vapaauinti |  |
|  Pronssia | Rooma 2009 | 200 m vapaauinti |  |
|  Pronssia | Barcelona 2013 | 100 m perhosuinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Kultaa | Indianapolis 2004 | 4×100 m vapaauinti |  |
|  Kultaa | Indianapolis 2004 | 4×200 m vapaauinti |  |
|  Hopeaa | Dubai 2010 | 4×100 m vapaauinti |  |
|  Hopeaa | Dubai 2010 | 4×100 m sekauinti |  |
|  Pronssia | Indianapolis 2004 | 200 m vapaauinti |  |
|  Pronssia | Dubai 2010 | 100 m perhosuinti |  |
Dana Whitney Vollmer (s. 13. marraskuuta 1987 Syracuse, New York) on yhdysvaltalainen uimari ja olympiavoittaja.
Ateenan olympialaisissa 2004 16-vuotias Vollmer sijoittui 200 metrin perhosuinnin finaalissa kuudenneksi ajalla 1.58,98. 4×200 metrin vapaauintiviestissä Vollmer oli mukana Yhdysvaltain joukkueessa, joka voitti olympiakultaa uudella maailmanennätysajalla. Viestijoukkue rikkoi 17 vuotta vanhan ME-ajan, joka oli vanhin voimassa ollut maailmanennätysaika. Hän voitti saman viestimatkan maailmanmestaruuden Melbournessa 2007. Muilla viestimatkoilla hän ui alkuerissä Yhdysvaltojen joukkueissa, jotka toisilla kokoonpanoilla saivat loppukilpailuissa hopeaa.
Vollmer saavutti Rooman MM-kilpailuissa 2009 hopeaa 4×200 metrin vapaauintiviestissä ja pronssia 200 metrin vapaauinnissa. Ensimmäisen henkilökohtaisen arvokisakultamitalinsa Vollmer saavutti Shanghain MM-kilpailuissa 2011 voitettuaan 100 metrin perhosuinnin ajalla 56,87 sekuntia. Lisäksi hän sai kultaa 4×100 metrin sekauintiviestissä ja hopeaa 4×100 metrin vapaauintiviestissä. Lontoon olympialaisissa 2012 Vollmer saavutti kultaa 100 metrin perhosuinnissa uudella maailmanennätysajalla 55,98. Hän voitti Lontoossa myös toistamiseen olympiakultaa 4×200 metrin vapaauintiviestissä, sillä Yhdysvaltojen joukkue otti voiton matkan loppukilpailussa ennen Australiaa. Kolmannen kultamitalinsa Lontoossa Vollmer saavutti 4×100 metrin sekauintiviestissä.
Barcelonan MM-kilpailuissa 2013 Vollmer saavutti kultaa 4×100 metrin sekauintiviestissä ja pronssia 100 metrin perhosuinnissa. Rio de Janeiron olympialaisissa 2016 hän saavutti kultaa 4×100 metrin sekauintiviestissä, hopeaa 4×100 metrin vapaauintiviestissä ja pronssia 100 metrin perhosuinnissa.